|  |  |
| --- | --- |
| **รูปภาพประกอบด้วย ร่าง, การวาดภาพ, ภาพตัดปะ, ศิลปะการใช้เส้น  คำอธิบายที่สร้างโดยอัตโนมัติ** |  **บันทึกข้อความ** |

**ส่วนราชการ** กสส. (กง.สอ.) โทร. ๐-๒๒๔๑-๙๐๐๐ ต่อ 2112 - 2114

**ที่** มท ๐๘21.2/ **วันที่** มิถุนายน ๒๕68

**เรื่อง** ประชุมคณะทำงานพัฒนาคู่มือการดำเนินงานธนาคารขยะขององค์กรปกครองส่วนท้องถิ่น

เรียน อสถ.

 **1. เรื่องเดิม**

๑.๑ มท. ได้ร่วมมือกับ UNDP และ UN-HABITAT เพื่อขับเคลื่อนโครงการพันธกิจ
ความร่วมมือเพื่อการขับเคลื่อนเป้าหมายการพัฒนาที่ยั่งยืนในระดับพื้นที่ประเทศไทย (Collaboration on Partnership to Accelerate SDG Localization in Thailand) โดยมีเป้าหมายเพื่อเพิ่มการรับรู้และส่งเสริมความสามารถในการปรับใช้ SDG โดยจะดำเนินการให้บรรลุผลลัพธ์หลัก 3 ประการ ดังนี้ **(เอกสาร 1)**

 1.1.1 การพัฒนามาตรฐานคู่มือโครงการธนาคารขยะให้สอดคล้องกับแนวทางสากล

 1.1.2 การวิเคราะห์และจัดทำข้อเสนอแนะด้านนโยบายเกี่ยวกับแนวทางการเงินระดับท้องถิ่นและพื้นที่ให้สอดคล้องกับเป้าหมายและวิสัยทัศน์ของจังหวัด ซึ่งจะช่วยดึงดูดการลงทุนที่จำเป็นมาสู่ระดับพื้นที่

 1.1.3 การพัฒนาคู่มือและจัดทำรายงานความคืบหน้าการพัฒนาที่ยั่งยืน (SDG Profile Guideline) สำหรับ 76 จังหวัด และพัฒนากรอบการทำงานระดับพื้นที่ในการติดตามและรายงานผล SDG

1.2 ตามข้อ 1.1.1 สป.มท. ได้มอบหมายให้ สถ. (กสส.) พิจารณาดำเนินการในประเด็นภายใต้โครงการฯ ในการพัฒนาคู่มือการดำเนินงานของโครงการธนาคารขยะ ซึ่งเป็นภารกิจที่เกี่ยวข้องกับวาระงานตามแนวทางการขับเคลื่อนธนาคารขยะและถังขยะเปียกลดโลกร้อนโดยการจัดตั้งคณะกรรมการกำกับโครงการ (Project Steering Committee: PSC) หรือคณะทำงาน (Working Group) ซึ่งอาจมีองค์ประกอบผู้แทนจากหน่วยงานภาษีเครือข่ายที่เกี่ยวข้องตามที่เห็นสมควรเพื่อการประสานภารกิจภายใต้โครงการ
กับหน่วยงานในระดับจังหวัดต่อไป **(เอกสาร 2)**

1.3 สถ. ได้มีคำสั่งกรมส่งเสริมการปกครองท้องถิ่น ที่ 714/2567 ลงวันที่ 7 ตุลาคม 2567 เรื่อง แต่งตั้งคณะทำงานพัฒนาคู่มือการดำเนินงานธนาคารขยะขององค์กรปกครองส่วนท้องถิ่น โดยมีอธิบดีกรมส่งเสริมการปกครองท้องถิ่นเป็นที่ปรึกษาคณะทำงาน และรองอธิบดีกรมส่งเสริมการปกครองท้องถิ่น (รับผิดชอบกลุ่มนโยบายและแผน) เป็นประธานคณะทำงาน มีอำนาจหน้าที่ให้ความเห็นเพื่อพัฒนาคู่มือ
การดำเนินงานธนาคารขยะให้มีมาตรฐานระดับสากล ครอบคลุมประเด็นต่าง ๆ ภายใต้โครงการ “พันธกิจ
ความร่วมมือเพื่อเร่งกระบวนการขับเคลื่อนเป้าหมายการพัฒนาที่ยั่งยืนในระดับพื้นที่ประเทศไทย” **(เอกสาร 3)**

1.4 สถ. ได้รับแจ้งจาก มท. ว่า UNDP และ UN-HABITAT ได้กำหนดจัดการประชุมคณะกรรมการกำกับโครงการพันธกิจความร่วมมือการขับเคลื่อนเป้าหมายการพัฒนาที่ยั่งยืนในระดับพื้นที่ประเทศไทย (Committee for the Joint Programme: Partnership to Accelerate SDG Localization in Thailand) เมื่อวันอังคารที่ ๒๙ ตุลาคม ๒๕๖๗ เวลา 0๙.๐๐ - ๑๒.๐๐ น. ณ ห้องประชุม Pacific Meeting Room ชั้น ๔ องค์การสหประชาชาติ โดยปลัดกระทรวงมหาดไทยได้มอบหมายให้นายราชันย์ ซุ้นหั้ว
รองปลัดกระทรวงมหาดไทย เป็นประธานการประชุมฯ และขอให้ สถ. มอบหมายผู้แทนเข้าร่วมการประชุมฯ
ในฐานะกรรมการ โดย อสถ. ได้มอบหมายให้ ผอ.กยผ. ผอ.กพส. และ ผอ.กสส. หรือผู้แทนเข้าร่วมการประชุมเพื่อรับฟังข้อมูลความคืบหน้าดำเนินการพัฒนาคู่มือการดำเนินงานของโครงการธนาคารขยะฯ **(เอกสาร 4)**

/1.5 สถ. ได้รับแจ้ง …

- 2 -

1.5 สถ. ได้รับแจ้งจาก UNDP และ UN-Habitat ว่า ตามที่ได้มีความร่วมมือกันระหว่าง มท. กับ UNDP และ UN-Habitat ในโครงการพันธกิจความร่วมมือเพื่อการขับเคลื่อนเป้าหมายการพัฒนา
ที่ยั่งยืนระดับพื้นที่ในประเทศไทย ซึ่งผลลัพธ์ที่ 1 ส่งเสริมความตระหนักและขีดความสามารถในการขับเคลื่อน SDG ในระดับจังหวัดและเมืองเพื่อเร่งการขับเคลื่อน SDG โดยมุ่งเน้นประเด็นการเปลี่ยนผ่านของสภาพภูมิอากาศ (climate transition) ได้กำหนดผลผลิตที่ 1.2 ยกระดับภารกิจและกิจกรรมด้านการแยก รวบรวม
และนำขยะกลับมาใช้ใหม่ของรัฐบาล ซึ่ง UN-Habitat ได้มีการดำเนินงานร่วมกับ สถ. ในการพัฒนาคู่มือธนาคารขยะให้มีมาตรฐานสากล โดยเน้นหลักการไม่ทิ้งใครไว้ข้างหลัง และเสนอแนวทางการนำไปปฏิบัติ
ในการนี้ จึงได้กำหนดประชุมหารือแนวทางการขับเคลื่อนความร่วมมือธนาคารขยะที่ยั่งยืนในระดับพื้นที่ประเทศไทย ในวันจันทร์ที่ 9 ธันวาคม 2567 เวลา 10.00 น. ในรูปแบบออนไลน์ เพื่อรับฟังแนวทาง
การพัฒนาคู่มือธนาคารขยะและพิจารณาแผนการดำเนินโครงการจากคณะทำงานในประเด็นต่าง ๆ โดย อสถ. ได้มอบหมายให้ ผอ.กสส. เข้าร่วมการประชุมเพื่อรับฟังข้อมูลความคืบหน้าดำเนินการพัฒนาคู่มือการดำเนินงานของโครงการธนาคารขยะฯ และแผนการดำเนินงาน **(เอกสาร 5)**

 1.6 สถ. ร่วมกับ UNDP และ UN-Habitat ขับเคลื่อนโครงการพันธกิจความร่วมมือ
เพื่อการขับเคลื่อนเป้าหมายการพัฒนาที่ยั่งยืนในระดับพื้นที่ประเทศไทย (Collaboration on Partnership to Accelerate SDG Localization in Thailand) ลงพื้นที่ติดตามผลการดำเนินงานธนาคารขยะต้นแบบ
เพื่อเก็บข้อมูลการดำเนินงานธนาคารขยะและนำไปใช้ในการพัฒนาคู่มือฯ จำนวน 5 แห่ง ตั้งแต่วันที่
17 กุมภาพันธ์ - 7 มีนาคม 2568 โดยมีรายละเอียด ดังนี้ **(เอกสาร 6)**

|  |  |  |  |
| --- | --- | --- | --- |
| **วันที่ลงพื้นที่** | **ชื่อธนาคารขยะ** | **ที่ตั้ง** | **หมายเหตุ** |
| วันจันทร์ที่ 17 ก.พ. 2568 | กองทุนธนาคารขยะชุมชนภายในเขต ทต.หน้าพระลาน จ.สระบุรี | ทต.หน้าพระลาน จ.สระบุรี |  |
| วันอังคารที่ 18 ก.พ. 2568 | กองทุนธนาคารขยะสวัสดิการ “เพื่อนช่วยเพื่อน” อบต.โก่งธนู จ.ลพบุรี | อบต.โก่งธนู จ.ลพบุรี |  |
| วันจันทร์ที่ 3 มี.ค. 2568 | ธนาคารขยะ ต.เขาขลุง อบต.เขาขลุง จ.ราชบุรี | อบต.เขาขลุง จ.ราชบุรี | ผู้บริหาร UNDP และ UN-Habitat ร่วมคณะเดินทาง |
| วันพุธที่ 5 มี.ค. 2568 | กองทุนฌาปนกิจสงเคราะห์จากขยะรีไซเคิล ของ ทต.เขาบางแกรกจ.อุทัยธานี | ทต.เขาบางแกรก จ.อุทัยธานี |  |
| วันพฤหัสบดีที่ 6 - วันศุกร์ที่ 7 มี.ค. 2568 | ธนาคารขยะตำบลป่างิ้ว อบต.ป่างิ้ว จ.สุโขทัย | อบต.ป่างิ้ว จ.สุโขทัย |  |

**2. ข้อเท็จจริง**

สถ. ได้รับแจ้งจาก UNDP และ UN-Habitat ว่า UN-Habitat ได้ร่วมมือกับคณาจารย์
จากมหาวิทยาลัยมหิดล ในการพัฒนาและปรับปรุงคู่มือธนาคารขยะ พ.ศ. 2568 ให้สอดคล้องกับมาตรฐานสากลและหลักการไม่ทิ้งใครไว้ข้างหลัง โดยได้จัดทำร่างรายงานข้อเสนอการปรับปรุงคู่มือธนาคารขยะแล้วเสร็จเรียบร้อยแล้ว ในการนี้ จึงขอความอนุเคราะห์ สถ. เข้าร่วมการประชุมปรึกษาหารือเพื่อนำเสนอ
และให้ความเห็นร่างคู่มือธนาคารขยะ และขอความอนุเคราะห์เชิญ อปท. ธนาคารขยะต้นแบบ จำนวน 5 แห่ง ตามข้อ 1.6 เข้าร่วมการประชุมฯ ในวันพุธที่ 2 กรกฎาคม 2568 เวลา 09.00 – 12.00 น. ณ โรงแรม
อมารี กรุงเทพฯ ผ่านระบบออนไลน์ Zoom Meeting **(เอกสาร 7)**

/**3. ข้อพิจารณา**…

- 3 -

 **3. ข้อพิจารณา**

 กสส. (กง.สอ.) พิจารณาแล้วเห็นว่า เพื่อให้การขับเคลื่อนโครงการพันธกิจความร่วมมือเพื่อการขับเคลื่อนเป้าหมายการพัฒนาที่ยั่งยืนในระดับพื้นที่ประเทศไทย (Collaboration on Partnership
to Accelerate SDG Localization in Thailand) เห็นควรดำเนินการ ดังนี้

 3.1 มอบหมาย ผอ.กสส. เข้าร่วมการประชุมฯ ตามข้อ 2

3.2 มอบหมาย กสส. มีหนังสือถึง สถจ.สระบุรี ลพบุรี ราชบุรี อุทัยธานี และสุโขทัย
แจ้ง อปท. ตามข้อ 1.6 เข้าร่วมการประชุมฯ ตามข้อ 2

**4. ข้อเสนอ**

 จึงเรียนมาเพื่อโปรดพิจารณา

(นายชานนท์ วงษ์พจนี)

 ผอ.กสส.

ผอ.กง.สอ......................................

หน.ฝ.ปอ......................................

จนท............................................



ที่ มท ๐821.2/

ถึง สำนักงานส่งเสริมการปกครองท้องถิ่นจังหวัดตามบัญชีแนบท้าย

ด้วย กรมส่งเสริมการปกครองท้องถิ่นร่วมกับโครงการพัฒนาแห่งสหประชาชาติ (UNDP)
และโครงการพัฒนาการตั้งถิ่นฐานของมนุษย์แห่งสหประชาชาชาติ (UN-Habitat) ขับเคลื่อนโครงการพันธกิจความร่วมมือเพื่อการขับเคลื่อนเป้าหมายการพัฒนาที่ยั่งยืนในระดับพื้นที่ประเทศไทย (Collaboration
on Partnership to Accelerate SDG Localization in Thailand) ลงพื้นที่ติดตามผลการดำเนินงานธนาคารขยะต้นแบบ จำนวน 5 แห่ง เพื่อเก็บข้อมูลการดำเนินงานธนาคารขยะและนำไปใช้ในการพัฒนาคู่มือการดำเนินงานธนาคารขยะขององค์กรปกครองส่วนท้องถิ่น

กรมส่งเสริมการปกครองท้องถิ่นขอเรียนว่า UN-Habitat ได้จัดทำร่างรายงานข้อเสนอ
การปรับปรุงคู่มือธนาคารขยะแล้วเสร็จเรียบร้อยแล้ว ในการนี้ จึงขอความร่วมมือจังหวัดแจ้งองค์กรปกครองส่วนท้องถิ่นเป็นต้นแบบธนาคารขยะเข้าร่วมการประชุมปรึกษาหารือเพื่อนำเสนอและให้ความเห็นร่างคู่มือ
ธนาคารขยะ ในวันพุธที่ 2 กรกฎาคม 2568 เวลา 09.00 – 12.00 น. ผ่านระบบออนไลน์ Zoom Meeting รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่น

 มิถุนายน ๒๕๖8

กองสาธารณสุขและสิ่งแวดล้อมท้องถิ่น

ผอ.กง.สอ......................................

หน.ฝ.ปอ......................................

จนท............................................

กลุ่มงานสิ่งแวดล้อมและการเปลี่ยนแปลงสภาพภูมิอากาศ

โทร. ๐2 241 9000 ต่อ 2112

ผู้ประสานงาน นายภิเษก มีทอง โทรศัพท์ 09 5169 6419

**บัญชีแนบท้าย หนังสือกรมส่งเสริมการปกครองท้องถิ่น ด่วนที่สุด ที่ มท 0821.2/ว .**

**ลงวันที่ มิถุนายน 2568**

|  |  |  |  |
| --- | --- | --- | --- |
| **ที่** | **จังหวัด** | **อปท.** | **ชื่อธนาคารขยะ** |
| 1 | จังหวัดสระบุรี | ทต.หน้าพระลาน  | กองทุนธนาคารขยะชุมชนภายในเขต ทต.หน้าพระลาน จ.สระบุรี |
| 2 | จังหวัดลพบุรี | อบต.โก่งธนู  | กองทุนธนาคารขยะสวัสดิการ “เพื่อนช่วยเพื่อน” อบต.โก่งธนู จ.ลพบุรี |
| 3 | จังหวัดราชบุรี | อบต.เขาขลุง  | ธนาคารขยะ ต.เขาขลุง อบต.เขาขลุง จ.ราชบุรี |
| 4 | จังหวัดอุทัยธานี | ทต.เขาบางแกรก  | กองทุนฌาปนกิจสงเคราะห์จากขยะรีไซเคิล ของ ทต.เขาบางแกรก จ.อุทัยธานี |
| 5 | จังหวัดสุโขทัย | อบต.ป่างิ้ว  | ธนาคารขยะตำบลป่างิ้ว อบต.ป่างิ้ว จ.สุโขทัย |